钦定古今图书集成/明伦汇编/氏族典/第237卷 > 张赦提
## 钦定古今图书集成/明伦汇编/氏族典/第237卷 > 张赦提

按《魏书张赦提传》：“赦提，中山安喜人也。性雄武，有规
画。初为虎贲中郎，时京畿盗魁自称豹子、虎子，并善
弓马，遂领逃连及诸畜牧者，名为部帅，于灵丘、雁门
间聚为劫害。至乃斩人首，射其口，刺人脐，引肠绕树，
而共射之，以为戏笑。其为暴酷如此，军骑掩捕，久弗
能获，行者患焉。赦提设防遏追穷之计，宰司善之，以”
赦提为逐贼军将。乃求骁勇追之，未几而获虎子、豹
子及其党与，尽送京师，斩于阙下，自是清静。其灵丘
罗思祖，宗门豪溢，家处隘险，多止亡命，与之为劫。显
祖怒之，孥戮其家。有思祖家党，相率寇盗，赦提应募
求捕逐，乃以赦提为游徼军将。前后禽获，杀之略尽，
因而滥有屠害。尢为忍酷，既资前称，“又借此功，除冠
军将军、幽州刺史，假安喜侯。”赦提克己厉约，遂有清
称。后颇纵妻段氏，多有受纳，令僧尼因事通请贪虐，
流闻中散。李真香出使幽州，采访牧守政绩，真香验
案其罪，赦提惧死欲逃，其妻姑为太尉、东阳王丕妻，
恃丕亲贵，诣丕申诉，求助执事恐有不尽，使驾部令
赵秦州重往究讯，事状如前处。赦提大辟。高祖诏赐
死于第